ওয়েস্ট ইন্ডিজ মহিলা ক্রিকেট দল
ওয়েস্ট ইন্ডিজ মহিলা ক্রিকেট দল আন্তর্জাতিক ক্রিকেট অঙ্গনে ওয়েস্ট ইন্ডিজের প্রতিনিধিত্বকারী মহিলাদের ক্রিকেট দল। দলের বর্তমান অধিনায়কের দায়িত্ব পালন করছেন স্তাফানি টেলর। ৭ মে, ১৯৭৬ তারিখে অস্ট্রেলিয়ার বিপক্ষে জ্যামাইকার মন্টিগো বে এলাকায় সর্বপ্রথম ক্রিকেট খেলায় অংশগ্রহণ করে। দলের সেরা ফলাফল হিসেবে রয়েছে ২০০৫ ও ২০১৩ সালের মহিলাদের বিশ্বকাপে রানার্স-আপ অর্জন। ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতার শিরোপা লাভ করে দলটি।
ইংল্যান্ড লায়ন্স (ক্রিকেট দল)
নতুন আঙ্গিকে সাজানো ইংল্যান্ড লায়ন্স তৎকালীন ইসিবি ন্যাশনাল একাডেমির অবিচ্ছেদ্য অঙ্গ হয়ে উঠে। সফরকারী দলগুলোয় একাডেমির দল থেকে সদস্য নেয়া হতে থাকে। ১৫ জুন, ২০০৭ তারিখে ইসিবি ঘোষণা করে যে, নব প্রতিষ্ঠিত লায়ন্স দল ওরচেস্টারে সফরকারী ওয়েস্ট ইন্ডিজের বিপক্ষে একদিনের প্রস্তুতিমূলক খেলায় অংশ নিবে। ঐ বছরের গ্রীষ্মকালের শেষদিকে সফরকারী ভারতীয় একাদশের বিপক্ষে চেমসফোর্ডে অনুষ্ঠিত তিনদিনের খেলায় ড্র করে। নর্দাম্পটনে অন্য আরেকটি সীমিত ওভারের খেলাটি বৃষ্টির কারণে পরিত্যক্ত ঘোষিত হয়।